Yiwen yiḍ, aḍu la yessafag iqermyad. Medden akk ṭṭsen. Aḥeddad yekker, yebda-d i taddart seg ṭṭerf. Axxam iɣef iεedda isekkeṛ-as tawwurt seg beṛṛa. Yuli ɣer teεrict n uxxam-is, yeddem-d tadla n yiɣl, yessaɣ-itt, yesεedda-tt-id si ṭṭaq. Iεedawen, walan-d ajajiḥ mbeεεid, azzlen-d s leslaḥ. Zzin i taddart si mkul idis, mekknen-as times. Tendeh, tleḥḥu armi tuweḍ s ixxamen imezwura n taddart. Leεyaḍ yekker. Win yemmɣen ɣef tmegḥelt, ad iṛuḥ ad d-yelli tawwurt, yaf-itt tsekkeṛ si beṛṛa.